ยุคนี้อยู่ยาก ยิงกลางห้างง่าย ฆ่าอดีตแฟน ดับแค้นโดนทิ้ง ต้องตายสถานเดียว
หลายเหตุการณ์ที่คนร้ายสามารถพกปืนเข้าห้าง หรือสถานที่สาธารณะ มาก่อเหตุได้อย่างง่ายดาย ทำให้มีผู้บาดเจ็บและเสียชีวิต อย่างล่าสุดหนุ่มพกปืนก่อเหตุจ่อยิงอดีตแฟนสาวเสียชีวิตกลางห้างเซ็นจูรี่ จึงเกิดคำถามว่าระบบรักษาความปลอดภัยน่าจะบกพร่องหละหลวมหรือไม่ และที่น่าสังเกตประตูทางเข้าห้างหลายแห่ง ไม่มีเครื่องตรวจจับโลหะหรือเมืองไทยจะพกพาปืนกันได้ง่าย ทั้งๆ ที่กฎหมายห้ามมิให้พกพาอาวุธปืนติดตัวไปในเมือง หมู่บ้านหรือทางสาธารณะโดยไม่ได้รับอนุญาต แม้จะมีใบอนุญาตให้มีอาวุธปืนติดตัวก็ตาม ก็ไม่สามารถพกพาอาวุธปืนได้ เว้นแต่เป็นเหตุเร่งด่วนตามสมควรแก่พฤติการณ์ เช่น ถือปืนติดตามคนร้าย หรือไฟไหม้บ้านต้องขนของเอาปืนหนีออกจากบ้าน หรือต้องพกปืนเพื่อป้องกันตัว เพราะนำเงินจำนวนมากติดตัวไปผศ.ดร.ฐนันดร์ศักดิ์ บวรนันทกุล ประธานหลักสูตรปริญญาเอกนานาชาติ ด้านอาชญาวิทยาและการบริหารงานยุติธรรม มหาวิทยาลัยมหิดล กล่าวกับ ทีมข่าวเจาะประเด็นไทยรัฐออนไลน์ ว่า โดยหลักแล้วการพกพาอาวุธปืนไม่สามารถทำได้ มีความผิดตามกฎหมาย ซึ่งเหตุยิงกลางห้างเซ็นจูรี่ล่าสุด เป็นปัญหาของคนสมัยใหม่เมื่อถูกขัดใจ มักมีแนวโน้มในการทำร้ายคนอื่นที่ทำให้ขัดใจและทำร้ายจิตใจ โดยคิดว่าส่วนหนึ่งมาจากการรับรู้จากสื่อออนไลน์อย่างกรณีของ สมคิด พุ่มพวง ฆาตกรต่อเนื่อง ทำให้คนคิดทำไมฆ่าคนแล้วติดคุกไม่นาน แล้วก็ออกมาง่ายๆ เป็นการรับรู้ที่ไม่ถูกต้อง ซึ่งทางกรมราชทัณฑ์ต้องมีการปรับกระบวนการกลั่นกรองพิจารณาลดโทษคนกลุ่มนี้ กรณีถูกศาลตัดสินจำคุกตั้งแต่ 15 ปีขึ้นไป แสดงว่าทำผิดรุนแรง น่าจะไม่ให้สิทธิ์ได้รับการลดโทษ เพื่อไม่ให้คนคิดว่าฆ่าคนแล้วติดคุกไม่นานแค่ 10 ปีทางห้างหากมีการเข้มงวดเรื่องระบบความปลอดภัยมากเกินไป อาจจะกระทบต่อคนเข้าห้าง ซึ่งทางห้างต้องทำธุรกิจและต้องแข่งขัน โดยที่ผ่านมาหลายห้างมีเครื่องตรวจจับโลหะ แต่ไม่ได้ตรวจสอบเคร่งครัด ดังนั้นจากที่ปัจจุบันสังคมเปลี่ยนแปลงไป สมมติถ้าบางคนไม่เคยฝึกทางด้านจิต หากตัวเองถูกทำร้ายทางความรู้สึก ส่วนใหญ่จะเข้าทฤษฎีโยนความผิดให้คนอื่น จะก่อเหตุทำร้ายคนอื่นที่ทำให้ตัวเองเจ็บใจ แบบว่ามันต้องตายสถานเดียว ถ้ามีคนทำให้อกหักเจ็บแค้น แต่ก็มีบางคนระบายด้วยการทำร้ายตัวเอง ราดน้ำมันเผาตัวเอง หรือบางคนคิดว่าต้องเอามีดฟันคนอื่นให้ยับ เป็นวิธีคิดของคนรุ่นใหม่ส่วนวิธีแก้ปัญหาสังคมที่เกิดขึ้นในขณะนี้ ควรสอนให้รู้จักและเข้าใจความผิดหวัง อย่าทำร้ายตัวเอง หรืออย่าทำร้ายคนอื่น แม้ความเป็นจริงชีวิตคนเราไม่สามารถควบคุมอะไรได้ง่ายๆ ต้องใช้จิตวิทยาเป็นพื้นฐานในการปรับตัวเพื่อลดความกดดัน หรือให้เด็กได้เรียนรู้พุทธศาสนา ซึ่งปัจจุบันนี้แทบไม่มีในหลักสูตรการสอน มีแต่สอนให้เป็นเถ้าแก่น้อยให้เติบโตทางธุรกิจ แต่หากผิดหวังขึ้นมาทั้งเรื่องการเรียน ความรัก จะไม่สามารถควบคุมตัวเองได้ เพราะไม่เคยมีคนสอนให้เรียนรู้ จัดการชีวิต และที่ผ่านมาเคยเสนอ แต่ผู้เกี่ยวข้องกลับไม่สนใจ ทำให้ปัจจุบันมีแต่คนฆ่าคนอื่น หรือไม่ก็ฆ่าตัวตายขณะที่ข้อเสนอให้มีการควบคุมอาวุธปืน ต้องยอมรับว่าแก้ยากและปืนมีจำนวนมาก หากควบคุมไม่ให้คนมีปืน อาจจะทำให้ปืนเถื่อนแพร่ระบาดมาแทนที่ เพราะฉะนั้นการแก้ปัญหาเรื่องปืนอาจแก้ไม่ได้ ต้องแก้ปัญหาที่คนให้เรียนรู้ เข้าใจ ฝึกจิต คิดว่าน่าจะช่วยให้ดีขึ้นได้ในยุคนี้ แม้จะยากพอสมควรก็ตาม.
หลายเหตุการณ์ที่คนร้ายสามารถพกปืนเข้าห้าง หรือสถานที่สาธารณะ มาก่อเหตุได้อย่างง่ายดาย ทำให้มีผู้บาดเจ็บและเสียชีวิต อย่างล่าสุดหนุ่มพกปืน ก่อเหตุจ่อยิงอดีตแฟนสาวเสียชีวิตกลางห้างเซ็นจูรี่ 
ยิงกลางห้างเซ็นจูรี่,ยิงกลางห้าง,ยิงกลางกรุง,คุมอาวุธปืน,ข่าวร้อน,ทำร้ายคนอื่น,ฐนันดร์ศักดิ์ บวรนันทกุล,ข่าวทั่วไป